2024 Summer Olympics

De **2024 Summer Olympics**, officially de **Games of the XXXIII Olympiad** wey dem officially brand am as **Paris 2024**, be international multi-sport event wey take place from 24 July to 11 August 2024 insyd France, plus de opening ceremony take place for 26 July. Paris be de host city, plus events dem hold insyd 16 additional cities spread across Metropolitan France, den one subsite insyd Tahiti, French Polynesia.

Na dem award Paris de Games for de 131st IOC Session insyd Lima, Peru, for 13 September 2017. After multiple withdrawals wey lef Paris den Los Angeles per for contention, de International Olympic Committee (IOC) approve process to concurrently award de 2024 den 2028 Summer Olympics to de two candidate cities wey remain; na dem praise both of de bids for high technical plans den innovative ways make dem use record-breaking number of existing den temporary facilities. Dem previously host am insyd 1900 den 1924, Paris cam turn de second city ever to host de Summer Olympics three times (after London, wich host de 1908, 1948, den 2012 Games). Paris 2024 dey mark de centenary of Paris 1924 den Chamonix 1924 (wich in turn dey mark de centenary of de Winter Olympics) wey ebe de sixth Olympic Games France host (three Summer Olympics den three Winter Olympics) den de first French Olympics since de 1992 Winter Games insyd Albertville. De Summer Games return to de traditional four-year Olympiad cycle, after dem postpone de 2020 edition to 2021 secof de COVID-19 pandemic.

Paris 2024 dey feature de debut of breakdancing as Olympic sport, wey go be de final Olympic Games dem hold during de IOC presidency of Thomas Bach. Dem dey expect de 2024 Games make e cost €9 billion. Na dem hold de opening ceremony outsyd of stadium for de first time insyd modern Olympic history, as na dem parade de athletes by boat along de Seine.

Na dis be de third consecutive time wey de United States top de medal table plus 40 gold medals den 126 medals for total. Insyd second place for de Medal Table be China fini second, wey dem sanso get 40 gold medals den 91 medals overall. Dis be de first time insyd de history of de Summer Olympic Games wey na der be tie insyd de number of gold medals wey na der be need make dem use de tiebreaker criterion wich be de number of silver medals (44 give de United States den 27 give China). Japan fini third plus 20 gold medals den sixth insyd de overall medal count. Australia fini fourth plus 18 gold medals den fifth insyd de overall medal count. De host nation, France, fini fifth plus 16 gold den 64 total medals. Dominica, Saint Lucia, Cape Verde, den Albania win dema first-ever Olympic medals, na de former two both be gold, plus Botswana den Guatemala sanso win dema first-ever gold medals. De Refugee Olympic Team sanso win dema first-ever medal, bronze insyd boxing. For de conclusion of de games, despite sam controversies for de start, na dem widely consider de Games big success, wey generate enthusiasm den joy around de world.

## Host selection
Na de six candidate cities be Paris, Hamburg, Boston, Budapest, Rome, den Los Angeles. Na de bidding process be slowed by withdrawals, political uncertainty, den deterring costs. Boston surpass Los Angeles, San Francisco, den Washington, DC, insyd de official US bid. For 27 July 2015, Boston den de USOC mutually agree make dem terminate Boston ein bid to host de Games, partly secof mixed feelings insyd de city of Boston. Hamburg withdraw ein bid for 29 November 2015 after dem hold referendum. Rome withdraw for 21 September 2016, dey cite fiscal difficulties. Budapest withdraw for 22 February 2017, after petition against de bid collect more signatures dan necessary give referendum.

Dey follow dese withdrawals, de IOC Executive Board meet for 9 June 2017 insyd Lausanne, Switzerland, make dem discuss de 2024 den 2028 bid processes. De International Olympic Committee formally propose dem go elect de 2024 den 2028 Olympic host cities for de same time insyd 2017, proposal wich Extraordinary IOC Session approve for 11 July 2017 insyd Lausanne. The IOC set up a process whereby the LA 2024 and Paris 2024 bid committees met with the IOC to discuss which city would host the Games in 2024 and 2028 and whether it was possible to select the host cities for both at the same time.

Dey follow de decision make dem award de two games simultaneously, na dem understand Paris be de host dem prefer for 2024. For 31 July 2017, de IOC announce Los Angeles as de sole candidate for 2028, wey enable make dem confirm Paris as host for 2024. Na dem ratify both decisions for de 131st IOC Session for 13 September 2017.

### Host city election
Na dem select Paris as de host city for 13 September 2017 for de 131st IOC Session insyd Lima, Peru. De two French IOC members, Guy Drut den Tony Estanguet, na dem be ineligible make dem vote under de rules of de Olympic Charter.

## Development den preparations

### Venues
Na chaw of de Olympic events dem hold insyd de city of Paris den ein metropolitan region, wey dey include de neighbouring cities of Saint-Denis, Le Bourget, Nanterre, Versailles, den Vaires-sur-Marne.

Dem go hold de basketball preliminaries den handball finals insyd Lille, wich be 225 km (140 mi) from de host city, Paris; dem go hold de sailing den sam of de football games insyd de Mediterranean city of Marseille, wich be 777 km (483 mi) from Paris; meanwhile, dem dey expect make dem hold de surfing events insyd Teahupo'o village insyd de overseas territory of French Polynesia, wich be 15,716 km (9,765 mi) from Paris. Dem sanso go host football insyd additional five cities: Bordeaux, Décines-Charpieu (Lyon), Nantes, Nice den Saint-Étienne, sam of wich be home to Ligue 1 clubs.

#### Grand Paris zone

#### Paris Centre zone

#### Versailles zone

#### Outlying venues

#### Non-competitive

### Medals
Presido of de Paris 2024 Olympic Organizing Committee, Tony Estanguet, unveil de Olympic den Paralympic medals give de Games insyd February 2024, wich dey for de obverse featured embedded hexagon-shaped tokens of scrap iron top wey na dem take from de original construction of de Eiffel Tower, plus de Games logo dem engrave into am. Approximately dem go produce 5,084 medals by de French mint Monnaie de Paris, wey na Chaumet design am, luxury jewellery firm base insyd Paris.

De reverse of de medals dey feature Nike, de Greek goddess of victory, insyd de Panathenaic Stadium wich host de first modern Olympics insyd 1896. Dem sanso fi see Parthenon den de Eiffel Tower for de background insyd for both sides of de medal. Each medal dey weigh 455–529 g (16–19 oz), wey get diameter of 85 mm (3.3 in) wey ebe 9.2 mm (0.36 in) thick. Dem make de gold medals plus 98.8 percent silver den 1.13 percent gold, while dem make de bronze medals plus copper, zinc, den tin.

### Security
France reach agreement plus Europol den de UK Home Office make dem help strengthen security den "facilitate operational information exchange and international law enforcement cooperation" during de Games. De agreement include plan make dem deploy more drones den sea barriers make dem prevent small boats from crossing de Channel illegally. De British Army sanso go provide support by dem go deploy Starstreak surface-to-air missile units for air security. Make dem prepare give de Games, de Paris police hold inspections den rehearsals insyd dema bomb disposal unit, similar to dema preparations give de 2023 Rugby World Cup for de Stade de France.

As part of visit to France by Qatari Emir Sheikh Tamim bin Hamad Al-Thani, na dem sign chaw agreements between de two nations make dem enhance security give de Olympics. For preparation give de significant security demands den counterterrorism measures, Poland pledge make dem contribute security troops, wey dey include sniffer dog handlers, make dem support international efforts aim for make dem dey ensure de safety of de Games. De Qatari Minister of Interior den Commander of Lekhwiya (de Qatari security forces) convene meeting for 3 April 2024 make dem discuss security operations ahead of de Olympics, plus officials den security leaders for attendance, wey dey include Nasser Al-Khelaifi den Sheikh Jassim bin Mansour Al Thani. A week before de opening ceremony, na dem report de Lekhwiya make dem deploy insyd Paris for 16 July 2024.

Insyd de weeks wey dey run up to de opening of de Paris Olympics, na dem report say de police officers go be deployed from Belgium, Brazil, Canada (thru de RCMP/OPP/CPS), Cyprus, de Czech Republic, Denmark, Estonia, Finland, Germany (thru Bundespolizei/NRW Police), India, Ireland, Italy, Luxembourg, Morocco, Netherlands, Norway, Poland, Portugal, Slovakia, South Korea, Spain (thru de CNP/GC), Sweden, de UAE, de UK, den de US (thru de LAPD/LASD/NYPD/FCPD), plus more dan 40 countries wey dey provide police assistance to dema French counterparts.

Security concerns impact de plans wey dem announce for de opening ceremony, wich na e for take place as public event along de Seine; na dem reduce de expected attendance by half from 600,000 dem estimate to 300,000, plus plans for free viewing locations now be by invitation per. Insyd April 2024, after Islamic State claim responsibility for de Crocus City Hall attack insyd March, den dem make several threats against de UEFA Champions League quarter-finals, French presido Emmanuel Macron indicate say dem fi scale back anaa relocate de opening ceremony if necessary. Na French authorities place roughly 75,000 police den military officials for de streets of Paris top insyd de lead-up to de Games.

### Chow
Make dem reduce de environmental impact den climate footprint of de Paris 2024 Games, de Olympic venues go serve twice as much plant-based food as na be available insyd London insyd 2012 den Rio insyd 2016. Dem go provide vegan chicken nuggets den vegan hot dogs, rather dan de meat-based variety, in bid make dem make 30% of de menu plant-based.

Dem estimate 13 million meals go be served for de Games; plus around 40,000 meals each day, 1,200 of those go be Michelin-starred. Each day, boulangerie go bake fresh baguettes den oda breads.

Na dem construct 3,500-seat restaurant give de Games make dem highlight global cuisine. Great Britain ein team biz make dem add porridge to de menu, den South Korea ein team biz for kimchi.

Thru out de Games, athletes den competitors for de Olympic Village complain about lack of certain foods within de accommodation, such as eggs den grilled meats. As well as e be short for supply, na dem sanso report say dem serve meat raw. As result of de ongoing food issues, chaw athletes begin dey avoid de Olympic village dining facilities den go chop elsewhere, while sam nations fly in chefs den food supplies give dema delegations. Great Britain ein Olympic Team bring chefs make dem prepare chow give de British athletes for location outsyd de Olympic Village.

### Air conditioning
Insyd de lead-up to de Games, na dem announce say de Olympic Village go lack air conditioning; as environmental measure, de buildings go instead use geothermal natural cooling system make dem keep de insyd temperature 6 °C (11 °F) cooler dan outsyd. On learning dis, chaw teams opt make dem supply dema own air-conditioning units to de Games, wey dey include Canada, Great Britain, Italy, Germany, Greece, Denmark, den Japan. Olympic delegations wey komot poorer countries, such as Uganda, complain say dem no go fi afford make dem provide air conditioning give dema athletes.

### Transportation
Dem invest over €500 million insyd transport improvements give de Games, plus extensions go de Paris Métro den 60 kilometres (37 mi) of fresh cycle lanes. Visitors to Paris go bia higher public transport fares during de Games, €4 instead of de previous €2.15 price. Dis go bia give de increased frequency den hours of service for public transport during de Games, plus average increase of 15% for services insyd. As plus previous Games, 185 kilometres (115 mi) of traffic lanes dem reserve go be use make dem ensure reliable journey times give athletes, officials den de media.

### Volunteers
Na dem gbele de Paris 2024 volunteer platform give de Olympic den Paralympic Games to de public insyd March 2023. Na dem dey expect make dem recruit 45,000 volunteers worldwide give de Games. Dey follow de end of registration for 3 May 2023, na dem submit over 300,000 applications to de Paris Organising Committee, wey dey exceed de number of applicants for de previous two Olympics. Na dem notify applicants of de outcome of dema application between September den December 2023. Na dem exclude over 800 applicants over security fears, among wich na dem flag 15 plus Fiche S.

### Torch relay

De Olympic torch relay begin plus de lighting of de Olympic flame for 16 April insyd Olympia, Greece, 100 days before de start of de Games. Na Greek rower Stefanos Douskos be de first torchbearer den swimmer Laure Manaudou serve as de first French torchbearer. Na dem select de latter make she be one of four captains of de torch relay, alongsyd swimmer Florent Manaudou (ein bro), paratriathlete Mona Francis, den para-athlete Dimitri Pavadé. Na dem dey expect de torch relay make e get 10,000 torchbearers den visit over 400 settlements insyd 65 French territories, wey dey include six overseas. For 18 May, na dem report dat dem cancel de portion of de relay insyd New Caledonia secof ongoing unrest insyd de collectivity.

## De Games

### Opening ceremony

De opening ceremony begin for 19:30 CEST (17:30 GMT) for 26 July 2024. Thomas Jolly direct am, na ebe de first Summer Olympics opening ceremony make dem hold outsyd de traditional stadium setting; na dem conduct de parade of athletes as boat parade along de Seine from Pont d'Austerlitz go Pont d'Iéna, den cultural segments take place for various landmarks along de route. Jolly state say de ceremony go highlight notable moments insyd de history of France, plus overall theme of love den "shared humanity". De athletes then attend de official protocol for Jardins du Trocadéro, in front of de Eiffel Tower. Approximately na dem sell 326,000 tickets for viewing locations along de Seine, 222,000 of wich na dem distribute primarily to de Games' volunteers, youth den low-income families, among odas.

De ceremony feature music performances by American musician Lady Gaga, French-Malian singer Aya Nakamura, heavy metal band Gojira den soprano Marina Viotti, Axelle Saint-Cirel (wey sing de French national anthem "La Marseillaise" atop de Grand Palais), rapper Rim'K, Philippe Katerine (wey portray de Greek god Dionysus), Juliette Armanet den Sofiane Pamart, den Canadian singer Celine Dion. Na de Games be formally open by presido Emmanuel Macron. De Olympic cauldron, wich na dem light am by Guadeloupean judoka Teddy Riner den sprinter Marie-José Pérec, get hot air balloon-inspired design dem top by 30-metre-tall (98 ft) helium sphere; dem allow am make e float into de air above de Tuileries Garden for night. For de first time, dem no illuminate de cauldron thru combustion; de flames be simulated by LED lighting system den aerosol water jets.

Controversy ensue for de opening ceremony wen segment dem think make edey parody de Last Supper. De organisers apologise for any offence cause. Na dem san raise de Olympic flag upside down.

### Sports
De programme of de 2024 Summer Olympics feature 329 events insyd 32 sports, wey encompass total of 48 disciplines. Dis include de 28 "core" Olympic sports dem contest insyd 2016 den 2020, den 4 optional sports wey na dem propose by de Paris Organising Committee: breakdancing make ein Olympic debut as optional sport, while skateboarding, sport climbing, den surfing return to de programme, dem debut am for de 2020 Summer Olympics. Na dem drop four events from weightlifting. Insyd canoeing, na dem replace two sprint events plus two slalom events, wey keep de overall event total for 16. Insyd sport climbing, na dem divide de previous "combined" event into two separate disciplines: speed climbing, den boulder-den-lead.

* Aquatics
** Artistic swimming (2)
** Diving (8)
** Marathon swimming (2)
** Swimming (35)
** Water polo (2)
* Archery (5)
* Athletics (48)
* Badminton (5)
* Basketball
** Basketball (2)
** 3×3 basketball (2)
* Boxing (13)
* Breaking (2)
* Canoeing
** Slalom (6)
** Sprint (10)
* Cycling
** BMX freestyle (2)
** BMX racing (2)
** Mountain biking (2)
** Road (4)
** Track (12)
* Equestrian
** Dressage (2)
** Eventing (2)
** Jumping (2)
* Fencing (12)
* Field hockey (2)
* Football (2)
* Golf (2)
* Gymnastics
** Artistic (14)
** Rhythmic (2)
** Trampoline (2)
* Handball (2)
* Judo (15)
* Modern pentathlon (2)
* Rowing (14)
* Rugby sevens (2)
* Sailing (10)
* Shooting (15)
* Skateboarding (4)
* Sport climbing (4)
* Surfing (2)
* Table tennis (5)
* Taekwondo (8)
* Tennis (5)
* Triathlon (3)
* Volleyball
** Volleyball (2)
** Beach volleyball (2)
* Weightlifting (10)
* Wrestling
** Freestyle (12)
** Greco-Roman (6)

#### New den optional sports
Wen na Paris dey bid for de Games insyd August 2017, de Paris Organising Committee announce intention make dem hold talks plus de IOC den professional esports organisations about de possibility of make dem introduce competitive esports events insyd 2024. Insyd July 2018, de IOC confirm dem no go consider esports for de 2024 Olympics. For de 134th IOC Session insyd June 2019, de IOC approve de Paris Organising Committee ein proposed optional sports of breaking (breakdance), along plus skateboarding, sport climbing, den surfing, three sports wey na dem first include insyd 2020.

Insyd de 2024 Paris Olympics, dem inroduce chaw fresh events den formats. Formula Kite make ein debut, dem describe am as de "Formula One of the Olympics," wey dey feature high-speed foil racing plus separate events give men den women. Kayak cross sanso debut, wer four athletes race against each oda for course plus multiple gates, dey mark de first head-to-head race insyd Olympic canoe slalom history. Sport climbing return plus fresh format, dey split into bouldering den lead combined events for addition to speed event. 3x3 basketball, wich debut insyd Tokyo, be back wey dem schedule de finals for August 5 for Place de La Concorde. Changes insyd oda sports dey include de introduction of men's participation insyd artistic swimming, fresh women’s weight class insyd boxing, den de addition of marathon race walk mixed relay insyd track den field.

### Medal reallocations from previous Olympics
For addition to de Celebrations, na dem sanso plan say de Champions Park go receive de medal reallocations ceremonies from previous Olympics wey dey date back as far as 2000 Summer Olympics. Secof de fresh IOC rules den protocols, one medal reallocation ceremony take place for 7 August. wey na ebe de Beijing 2022 team event insyd figure skating wich na dem delay am after dem report Kamila Valieva from original gold medalist Russia wey dem then confirm am say she test positive insyd 2021 for trimetazidine. Insyd January 2024, de Court of Arbitration for Sport disqualify Valieva for four years retroactive to 25 December 2021 for anti-doping rule violation, den de International Skating Union subsequently subtract Valieva ein scores, wich upgrade de United States den Japan go gold den silver respectively.

Under de IOC ein fresh Medal Reallocation Rules, de IOC, de ISU, den de National Olympic Committees for both de United States den Japan coordinate de medal ceremony for gold den silver medals during reallocation ceremonies during de 2024 Summer Olympics. Na dem still use Beijing 2022 soundtrack for de medal ceremony, buh both teams wear Paris 2024 national uniforms wey na ebe de first medal ceremony from de 2022 Winter Olympics make e get full crowd, as na der be reduced audiences insyd 2022 secof de COVID-19 pandemic.

### Closing ceremony
Na dem hold de closing ceremony for Stade de France for 11 August 2024. Dem title am "Records", na dem theme de ceremony around dystopian future, wer na de Olympic Games disappear, den group of space people go reinvent am. It feature more dan hundred performers, wey dey include acrobats, dancers den circus artists. Tom Cruise sanso appear plus Red Hot Chili Peppers, Billie Eilish, Snoop Dogg, den H.E.R. wey perform during de "LA28 Handover Celebration" portion of de ceremony. De Antwerp Ceremony, for wich na dem hand de Olympic flag to Los Angeles, de host city of de 2028 Summer Olympics, na ebe produce by Ben Winston den ein studio Fulwell 73.

## National Olympic Committees wey dey participate
Na 204 out of 206 National Olympic Committees wey dem represent for de 2024 Summer Games plus 54 from Africa, 48 from Europe, 44 from Asia, 41 from de Americas den 17 from Oceania. North Korea return to de Games insyd 2024 after dem miss de 2020 edition. Dey follow de Russian invasion of Ukraine, de IOC suspend de Olympic Committees of Russia den Belarus secof dem violate de Olympic Truce. Russian den Belarusian athletes instead compete as "Individual Neutral Athletes" (AIN) widout national identification, as long as dem no dey "actively" support de war. Dem for approve individual neutral athletes by each sport ein international federation, den then de IOC ein panel. As individual athletes, na dem no consider AIN delegation during de opening ceremony anaa insyd de medal tables. De Refugee Olympic Team sanso compete.

**Number of athletes by National Olympic Committees**

## Calendar
Dis be de official schedule, though de exact schedule fi change up until de end of de games.
:*All times den dates dey use Central European Summer Time (UTC+2)*



## Medal table
  *   Host nation (France)

### Podium sweeps
Na der be one podium sweep during de games:

## Marketing

### Emblem
Na dem unveil de emblem give de 2024 Summer Olympics den Paralympics for 21 October 2019 for de Grand Rex. Art Deco inspire am, ebe representation of Marianne, de national personification of France, plus flame dem form insyd negative space by ein hair. De emblem sanso dey resemble gold medal.

### Mascots
For 14 November 2022, na dem unveil de Phryges as de mascots of de 2024 Summer Olympics den Paralympics; dem be pair of anthropomorphic Phrygian caps, historic French symbol of freedom den liberty. Marianne be commonly depicted edey wear de Phrygian cap, wey dey include insyd de Eugène Delacroix painting, *Liberty Leading the People*. De two mascots dey share motto of "Alone we go faster, but together we go further".

### Merchandise
Insyd April 2024, na dem announce de official Olympic video game dem title *Olympics Go! Paris 2024* for release insyd June by Animoca Brands for Android, iOS, den Microsoft Windows devices top. De 2024 Summer Olympics cam turn de first Summer Olympics insyd over 30 years make e no get official console video game.

### Posters
Na dem reveal de Olympic poster give dese games for on 4 March 2024. Ugo Gattoni design am, de poster dey use diptych design, plus one half dey represent de Olympics den de oda half dey represent de Paralympics. For de first time, na dem design de Olympic poster den Paralympic poster togeda, as each one fi work independently as halves, anaa dem fi be combined into one poster all togeda. De posters take 2,000 hours, across six months make dem plete.

### Corporate sponsorship

## Broadcasting rights
Insyd France, na domestic rights to de 2024 Summer Olympics be own by Warner Bros. Discovery (formerly Discovery Inc.) via Eurosport, plus free-to-air coverage dem sublicense to de country ein public broadcaster France Télévisions. WBD networks go broadcast from Hôtel Raphael, plus studios dem dedicate give ein British, French, Polish, den Nordic channels.

De official Olympics website dey offer both live-streaming den recent recordings of de events for markets dem select insyd, particularly insyd Brazil, Russia (secof Russian broadcasters pull out), den de Indian subcontinent.

## References


## External links
**2024 Summer Olympics** for Wikipedia ein sisto projects

*  from Commons
*  from Wikivoyage
*  from Wikidata

* "Paris 2024". *Olympics.com*. International Olympic Committee.
* European Olympic Committees